Musím si kovový žetón nalepiť na mobil?
Základom pre správne fungovanie magnetického držiaka na mobil do auta je nalepenie kovového žetónu na váš mobil. Niektoré držiaky majú v balení namiesto okrúhleho žetónu kovový pliešok s gravírovaným štvorlístkom a môžete sa stretnúť aj s takými, ktoré sú potiahnuté koženkou. Lepenie na mobil však nie je nevyhnutné, niektorí užívatelia dávajú prednosť voľne vloženému žetónu medzi telefónom a puzdrom. V tomto prípade si dajte pozor na poškriabanie zadnej strany zariadenia.
Ideálne je, ak kovový žetón, ktorý je dodávaný spolu s držiakom, umiestnite na zadnú stranu mobilu do nižšej polohy. V tomto prípade by bezdrôtové nabíjanie mobilu malo fungovať bez problémov. Na trhu existujú aj držiaky, ktoré majú priamo v sebe integrované bezdrôtové nabíjanie. Ak viete, že mobil budete počas jazdy nabíjať, siahnite po držiaku na mobil do auta s bezdrôtovým nabíjaním a žetón nemusíte vôbec riešiť. Držiaky s bezdrôtovým nabíjaním sú však výrazne drahšie.